Arriba la quarta edició del programa "Jove Oportunitat" a Alboraia
18 de Gener de 2022

El programa "Jove Oportunitat" és un pla de l'IVAJ per a joves entre 16 i 21 anys que no han finalitzat els estudis. L'objectiu del programa és orientar i motivar a aquests joves tant en l'aspecte personal com acadèmic, ja que s'ofereix un mòdul de formació acadèmica per a preparar la prova d'accés a FP de grau mitjà. "JOOP és una experiència de canvi vital i després d'ella els joopers seran capaços de prendre les regnes de la seua pròpia vida."

L'Ajuntament d'Alboraia participa una edició més en el programa JOOP, la quarta que es realitza al municipi, i que tindrà una duració de 4 mesos i endrá un horari d'assistència a l'aula de dilluns a divendres de matins.

Aquest programa és presencial i compta amb places limitades. Les inscripcions ja estan obertes fins a completar les places. Per a més informació es pot contactar amb el Espai Jove d'Alboraia presencialment o en el telèfon 673 696 005, i també consultar el dossier adjunt a esta notícia.

Amb "Jove Oportunitat" les persones joves que hagen abandonat els seus estudis per qualsevol motiu tenen l'oportunitat de reprendre'ls sent orientats i formats específicament per a això. Este programa està finançat amb el suport del Fons Social Europeu.